Are All Men Pedophiles?
Are All Men Pedophiles? ("Esque tote le homines son pedophilos?") es un film documental de 2012 super le pedophilia, dirigite per le juvene cineasta german Jan-Willem Breure. Illo se presentava mundialmente pro le prime vice le 2 de martio 2012 in le Queens World Film Festival de New York e ha essite projectate con un successo considerabile in diverse festivales de cinema.

Le film, subtitulate "Eighteen Is Just A Number" (Dece-octo es solmente un numero), expone le idea que tote le homines son hebephilos, i.e. que illes se senti sexualmente attrahite per le adolescentes, e sustene que le societate deberea distinguer inter isto e le authentic pedophilia (attraction sexual verso infantes prepubere), mostrante le consequentias del generalisation de iste modo de intender le "pedophilia", que se traduce in leges que reguarda tote le homines como pedophilos potential. Le documental analysa le pedophilia desde un perspectiva cultural e professional e desde le puncto de vista de diverse expertos, neuroscientistas, psychologos, sexologos e caciatalentos de modellos. 

A parte del Koninklijke Academie van Beeldende Kunsten (Royal Academia de Arte) de Le Haya, le film era finaciate completemente de maniera private, principalmente per Jan-Willem Breure.

Premios
Premio Mediaprize al melior documental de 2012.

Referentias

Vide etiam
 Differentia de etate in le relationes sexual
 Differentia inter pedophilia e pederastia

Ligamines externe
  Sito web official
  Are All Men Pedophiles? al Internet Movie Database

Films super le pedophilia